CELEX: C2004/094/135
Language: el
Date: 2004-04-17 00:00:00
Title: Προσφυγή των Mohammad Reza Fardoom και Marie José Reinard κατά της Επιτροπής των Ευρωπαϊκών Κοινοτήτων.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/49
            
         Προσφυγή των Mohammad Reza Fardoom και Marie José Reinard κατά της Επιτροπής των Ευρωπαϊκών Κοινοτήτων.
   (Υπόθεση Τ-43/04))
   (2004/C 94/135)
   Γλώσσα διαδικασίας: η γαλλική
   Ο Mohammad Reza Fardoom και η Marie José Reinard, κάτοικοι Λουξεμβούργου, εκπροσωπούμενοι από τους Gilles Bounéou και Frédéric Frabetti, δικηγόρους, με τόπο επιδόσεων στο Λουξεμβούργο, άσκησαν στις 9 Φεβρουαρίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την αξιολόγηση για την περίοδο 2001-2002 όσον αφορά τους προσφεύγοντες·
            
         
               —
            
            
               επικουρικά να ακυρώσει την έκθεση εξέλιξης σταδιοδρομίας (REC/CDR) των προσφευγόντων για την περίοδο 1.7.2001-31.12.2002·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Οι προσφεύγοντες, υπάλληλοι της Επιτροπής, αμφισβητούν την βαθμολογία της περιόδου 2001-2002 και επικουρικώς την έκθεση εξελίξεως σταδιοδρομίας για την περίοδο 1.7.2001-31.12.2002.
   Οι προσφεύγοντες επικαλούνται παράβαση του άρθρου 26 του Κανονισμού Υπηρεσιακής Καταστάσεως. Υποστηρίζουν ότι η δημιουργία ηλεκτρονικών εντύπων που συμπληρώνονται απευθείας στην οθόνη και αποθηκεύονται στο νέο σύστημα πληροφορικής διαχείρισης του προσωπικού ισοδυναμεί με τη δημιουργία παραλλήλων φακέλων.
   Επιπλέον οι προσφεύγοντες επικαλούνται παράβαση του άρθρου 43 του Κανονισμού Υπηρεσιακής Καταστάσεως ο καθορισμός ενός μέσου στόχου και η διαδικασία των συγκοινωνούντων δοχείων δεσμεύει τους βαθμολογητές και περιορίζει την ελευθερία κρίσεώς του όσον αφορά την εκτίμηση της εργασίας των υπαλλήλων.
   Με την προσφυγή τους οι προσφεύγοντες επικαλούνται επίσης:
   
               —
            
            
               παράβαση της αποφάσεως της Επιτροπής για τις γενικές διατάξεις εφαρμογής του άρθρου 43 του Κανονισμού Υπηρεσιακής Καταστάσεως·
            
         
               —
            
            
               παράβαση του οδηγού αξιολογήσεως και του ειδικού οδηγού για την περίοδο αξιολόγησης του προσωπικού (2001-2002)·
            
         
               —
            
            
               παραβίαση της αρχής της απαγορεύσεως των διακρίσεων·
            
         
               —
            
            
               παραβίαση της αρχής της απαγορεύσεως της αυθαιρεσίας·
            
         
               —
            
            
               παράβαση της υποχρεώσεως αιτιολογήσεως και υπέρβαση εξουσίας
            
         
               —
            
            
               παραβίαση της δικαιολογημένης εμπιστοσύνης και του κανόνα «patere legem quam ipse fecisti»·
            
         
               —
            
            
               παράβαση του καθήκοντος μέριμνας